حسن شحاته

حسن شحاته ، بيتلقب بالمعلم شحاته ( البحيره ، 19 يونيه 1949) ، مدرب منتخب مصر لكورة القدم السابق، كان لعيب مشهور فى نادى الزمالك و فى المنتخب المصرى

 حياته 
حسن شحاته كان بيلعب فى فرقة كفر الدوار لغاية لما شافه كابتن محمد حسن حلمى وجابه يلعب فى الزمالك و فى اول ماتش جاب هاتريك بس بعد كده حصلت هزيمة الجيش المصرى فى حرب 67 فاضطر انه يسافر لالكويت ويلعب فى فرقة كاظمة الكويتى علشان مفيش كورة فى مصر عشان الحرب وهناك لعب لمنتخب الكويت ومنتخب الكويت العسكري، وخد أحسن لاعب فى أسيا، ولعب كاس العالم العسكرى مع منتخب الكوت فى تايلاند، رجع مصر سنة 1970 وخد بطولة دورى مع الزمالك سنة 1977، وكاس مصر تلات مرات سنة 1975، 1976 ،1978، وجاب مع الزمالك 77 جون فى الدوري، و 5 أجون فى الكاس، 6 أجوان فى افريقيا،https://fakratnews.com/%D8%AD%D8%B3%D9%86-%D8%B4%D8%AD%D8%A7%D8%AA%D9%87-%D9%88%D8%A5%D9%86%D8%AC%D8%A7%D8%B2%D8%A7%D8%AA-%D9%85%D8%B9-%D9%86%D8%A7%D8%AF%D9%8A-%D8%A7%D9%84%D8%B2%D9%85%D8%A7%D9%84%D9%83/

حقق انجازات كبيره و قدر يقود فريق مصر للفوز ببطولة كاس افريقيا للامم مرتين ورا بعض فى 2006 و 2008 ، وقدر منتخب مصر تحت قيادته انه يكسب للمره التالته ماتش الفاينال فى بطولة كاس افريقيا للامم المعموله فى انجولا 2010 بعد مااكتسحت مصر فرق نايجيريا 3 - 1 ، و بنين 2 -0 ، و موزامبيق 2 -0 ، و الكاميرون 3 -1 ، و الجزاير 4 - 0 ، و فى ماتش الفاينال كسب غانا 1 - 0. فريق مصر ما اتغلبش فى ولا ماتش فى اخر 19 ماتش لعبهم فى بطولة افريقيا و ده ريكورد دولى ما عملهوش أى فريق. حسن شحاته اختير كأحسن مدرب فى افريقيا و طلبت نايجيريا و الكاميرون انه يروح يدربهم.

 مصادر 

 لينكات برانيه 

 موقع فكرط نيوز 
 موقع محبى حسن شحاته
 الجزيرة : مصر الى النهائى بأداء راقٍ ورباعية تاريخية 

تصنيف:لعيبة هجوم لكوره قدم
تصنيف:لعيبة كورة قدم مصريين
تصنيف:لعيبة الزمالك
تصنيف:لعيبة الدورى المصرى الممتاز
تصنيف:لاعبين فريق مصر لكوره قدم
تصنيف:لعيبة كاس امم افريقيا 1974
تصنيف:لعيبة كاس امم افريقيا 1976
تصنيف:لعيبة كاس امم افريقيا 1980
تصنيف:لعيبه كاظمه الكويتى
تصنيف:مدربين كورة قدم مصريين
تصنيف:مدربين فريق مصر لكوره قدم
تصنيف:مدربين كاس امم افريقيا 2006
تصنيف:مدربين كاس امم افريقيا 2008
تصنيف:مدربين كاس القارات 2009
تصنيف:مدربين كاس امم افريقيا 2010
تصنيف:مدربين كسبو كاس امم افريقيا
تصنيف:مدربين الاتحاد السكندرى
تصنيف:مدربين الزمالك
تصنيف:مدربين المقاولون
تصنيف:بحراويه
تصنيف:ناس من كفر الدوار
تصنيف:مصريين ضد ثورة 25 يناير